GiliGold/VAD_KnessetCorpus huggingface dataset:
רם שפע: ב-11:40 ניפש לרוויזיה על הנושא הראשון שדנו בו, סעיף ב' על סדר היום.
רם שפע: אני מחדש את הישיבה בנושא הרוויזיה על ההחלטות בנושא הפנייה של יושב-ראש ועדת הפנים והגנת הסביבה בדבר טענה לנושא חדש של חבר הכנסת אוסאמה סעדי, ומכיוון שמבקש הרוויזיה, אוסאמה סעדי לא נמצא, וגם שלמה קרעי, שהגיש רוויזיה גם הוא, לא נמצא, שתי הרוויזיות האלה נדחות והנושא יורד מסדר היום.
רם שפע: אני סוגר את הישיבה.
ניר אורבך: היום יום שני, ח' בשבט התשפ"ב, 10 בינואר 2022.
ניר אורבך: הנושא הראשון על סדר-היום: קביעת ועדה לדיון בהצעת חוק דוד בן-גוריון (תיקון - ביטול הוראת שעה), התשפ"ב-2021, פ/2286/24, של חבר הכנסת איתן גינזבורג וקבוצת חברי הכנסת.
ניר אורבך: המלצת הלשכה המשפטית היא להעביר לוועדת החינוך, התרבות והספורט.
ניר אורבך: נשמעו הצעות במליאה להעביר לוועדת הפנים והגנת הסביבה.
ניר אורבך: בהסכמה, אנחנו ממליצים להעביר את זה לוועדת החוקה.
ניר אורבך: חבר הכנסת גינזבורג, אתה רוצה להגיד כמה מילים?
איתן גינזבורג: להודות לך על הישיבה.
ארבל אסטרחן: זה בהסכמה של יו"ר ועדת חינוך גם?
ניר אורבך: כן, כן, כן, זה בהסכמה.
ניר אורבך: גם יושבת-ראש ועדת החינוך מסכימה.
ניר אורבך: בעד ההצעה להעביר את הצעת החוק לדיון בוועדת החוקה, חוק ומשפט – פה אחד
ניר אורבך: הוחלט להעביר את הצעת החוק להמשך טיפול בוועדת חוקה.
ניר אורבך: הנושא השני על סדר-היום: הצעת חוק ההוצאה לפועל (תיקון - פתיחת תביעה על סכום קצוב), התשפ"ב-2021, פ/2583/24, של חברת הכנסת יעל רון בן משה וקבוצת חברי הכנסת.
ניר אורבך: המלצת הלשכה המשפטית היא להעביר את זה לוועדת החוקה, חוק ומשפט.
ניר אורבך: נשמעו הצעות במליאה להעביר את ההצעה גם לוועדת הכספים או לוועדה לזכויות הילד.
ניר אורבך: נצביע כעת על ההמלצה להעביר לוועדת החוקה.
ניר אורבך: הצעת חוק המסייעים לנטרול תוצאות אסון צ'רנוביל (תיקון - הגדלת מענק ושיפור זכויות), התשפ"ב-2021, פ/2457/24, של חבר הכנסת יבגני סובה וקבוצת חברי הכנסת.
ניר אורבך: המלצת הלשכה המשפטית היא להעביר את זה לוועדת העלייה, הקליטה והתפוצות.
ניר אורבך: לצערנו, כרגע הוועדה לא עובדת.
ניר אורבך: נשמעו הצעות במליאה להעביר את הצעת החוק גם לוועדת הכספים, בהסכמה.
ניר אורבך: אנחנו נצביע להעביר את זה לוועדת העבודה והרווחה.
ניר אורבך: בעד ההצעה להעביר את הצעת החוק לדיון בוועדת העבודה והרווחה – פה אחד
ניר אורבך: הצעת חוק הביטוח הלאומי (תיקון - תשלום דמי ביטוח לאומי מופחתים לסטודנט במוסד להשכלה גבוהה מחוץ לישראל), התשפ"א-2021, פ/1547/24 << נושא >>
ניר אורבך: את סעיפים 4 ו-5 אנחנו נעשה ביחד.
ניר אורבך: הצעת חוק הביטוח הלאומי (תיקון - תשלום דמי ביטוח לאומי מופחתים לסטודנט במוסד להשכלה גבוהה מחוץ לישראל), התשפ"א-2021, פ/606/24, של חברת הכנסת עאידה תומא סלימאן; והצעת חוק הביטוח הלאומי (תיקון - תשלום דמי ביטוח לאומי מופחתים לסטודנט במוסד להשכלה גבוהה מחוץ לישראל), התשפ"א-2021, פ/1547/24, של חברת הכנסת ג'ידא רינאווי זועבי.
ניר אורבך: המלצת הלשכה המשפטית היא להעביר את זה לוועדת העבודה והרווחה.
ניר אורבך: נשמעו הצעות במליאה להעביר את הצעת החוק גם לוועדת הכספים.
ניר אורבך: אנחנו נצביע כרגע להעביר את שתי הצעות החוק הללו לוועדת העבודה והרווחה.
ניר אורבך: הסעיף האחרון על סדר-היום: הצעת חוק דמי מחלה (היעדרות בשל מחלת ילד) (תיקון - היעדרות בשל חיסון ילד לנגיף הקורונה) (הוראת שעה), התשפ"ב-2021, פ/2851/24, של חבר הכנסת צבי האוזר.
ניר אורבך: במליאה נשמעו הצעות להעביר את זה גם לוועדה לקידום מעמד האישה או לוועדה המיוחדת לזכויות הילד, או לוועדת הפנים והגנת הסביבה, או לוועדת הכלכלה.
ניר אורבך: נצביע כעת להעביר את זה לוועדת העבודה והרווחה.
ניר אורבך: תודה רבה לך, חבר הכנסת גינזבורג.
ניר אורבך: צוהריים טובים, אני פותח את ישיבת ועדת הכנסת.
ניר אורבך: על סדר היום: בקשת יושבת-ראש ועדת העבודה והרווחה להקדמת הדיון בהצעת חוק הנכים (תגמולים ושיקום) (תיקון מס' 30 והוראת שעה), התשפ"ב-2021, מ/1480, לפני הקריאה השנייה והשלישית.
מופיד מרעי: תודה, אדוני היושב-ראש, בשם יושבת ראש הוועדה, ועדת העבודה והרווחה, כפי שאמרת: היום אנחנו סיימנו את כל ההכנה של החוק, גם הצבענו את ההצבעה אחרונה ואנחנו מוכנים להביא את החוק להצבעה.
מופיד מרעי: חלק מההסדר המעוגן בהצעת החוק הוא הוראת שעה שתחילתה ביום 1 בפברואר 2022, שתחול לתקופה של 18 חודשים.
מופיד מרעי: כלומר, מתחילת החודש.
מופיד מרעי: בתאריך הזה אמורים הנכים לקבל את התגמולים שלהם.
מופיד מרעי: נוכח הצורך בהתארגנות של משרד הביטחון ליישם את הוראת השעה, ונוכח ההתחלה המתקרבת, מבקשת הוועדה להקדים את הדיון בהצעת החוק ולהעלות אותה לקריאה שנייה ושלישית במליאת הכנסת עוד היום.
מופיד מרעי: אני מבקש ממך לאשר את זה כדי שנוכל להתקדם.
ניר אורבך: תודה רבה, חבר הכנסת מרעי.
ניר אורבך: האם מישהו מחברי הכנסת רוצה להתייחס?
יצחק פינדרוס: מכיוון שהחוקים מגיעים בהסכמה, ואני אוהב לכבד להסכמות, אז אני שמח מאוד להקדים את הדיון.
יצחק פינדרוס: אני מקווה שזה ישפיע גם על החברויות בוועדות להגיע להסכמות.
ניר אורבך: אני חייב לציין שאומנם הסיבה היא סיבה לא משמחת, הקורונה – ונמצא פה גם חבר הכנסת טופורובסקי, שאני עד למאמצים שלו להגיע להסכמות – אני שמח שאנחנו לראות את האור בקצה המנהרה.
בועז טופורובסקי: זה שבוע כן, שבוע לא.
ניר אורבך: בוא נהיה אופטימיים.
ניר אורבך: אנחנו בנימה אופטימית.
בועז טופורובסקי: היום אנחנו בשבוע אופטימי.
ניר אורבך: בנימה אופטימית זו, חבר הכנסת טופורובסקי, אתה רוצה להוסיף משהו, או שנעבור להצבעה?
בועז טופורובסקי: לא, לא, רק לברך.
ניר אורבך: מי בעד לאשר את קיצור תקופת ההנחה בהתאם להוראות?
ניר אורבך: בעד אישור קיצור תקופת ההנחה – פה אחד
ניר אורבך: בנימה אופטימית זו, אני נועל את הישיבה.
איתן גינזבורג: היום יום שלישי, כ"ד בטבת התשפ"ב, 28 בדצמבר 2001.
איתן גינזבורג: על סדר-היום: פניית יושב-ראש ועדת הפנים והגנת הסביבה של הכנסת בדבר טענת נושא חדש בעת הדיון בהצעת חוק התכנון והבנייה (תיקון מס' 137) (אי-תחולת סעיף 157א – חיבור לחשמל, למים או לטלפון), של חבר הכנסת ווליד טאהא וקבוצת חברי כנסת.
איתן גינזבורג: אני אתן ראשית למי שטען את הנושא החדש.
אורית סטרוק: מכיוון שאתה יושב בראש הדיון הזה, אז אני רוצה לפתוח בשבח האכסניה, כלומר בשבחך.
איתן גינזבורג: האכסניה היא של ניר אורבך.
איתן גינזבורג: אני רק - - -
אורית סטרוק: לא, ממש בשבחך.
אורית סטרוק: אני רוצה בפתיח, זה לא ייקח הרבה זמן, אבל אני חייבת לספר לכם סיפור מאוד מאוד יפה על איתן גינזבורג.
אורית סטרוק: לפני בערך שבועיים הדיונים במליאה הסתיימו מאוד מאוד מאוחר, אולי זה היה אחרי הדיון הארוך בוועדת החוץ והביטחון, אני כבר לא זוכרת מה בדיוק.
אורית סטרוק: גמרנו נורא נורא מאוחר את הדיונים, ואני נסעתי למלון, וגם איתן נסע למלון.
אורית סטרוק: אנחנו מגיעים למלון, אני ניגשת לקבלה, אני מקבלת את הכרטיס שלי לפתוח את החדר במלון, ואני ניגשת למעלית.
אורית סטרוק: איתן גם ניגש לקבלה, לוקח את הכרטיס שלו לפתוח את החדר במלון, וניגש גם למעלית.
איתן גינזבורג: אני ניגשתי קודם.
אורית סטרוק: אתה ניגשת קודם?
אורית סטרוק: יכול להיות.
אורית סטרוק: ניגשים למעלית.
אורית סטרוק: במעלית אתה מקליד את המספר של הקומה, ושולחים אותך לאיזה מעלית שיוצאת.
אורית סטרוק: אנחנו מקלידים את המספר של הקומה – אני מקלידה את המספר, להפתעתי איתן מקליד את אותו מספר.
אורית סטרוק: טוב, נוסעים יחד במעלית, מאוד נחמד לנסוע עם איתן, סך הכול בחור טוב, אחד הטובים שיש בכנסת.
אורית סטרוק: עולים לקומה – אנחנו באותה קומה, הפלא ופלא.
אורית סטרוק: יוצאים מהמעלית, אני הולכת לחדר שלי, ואיתן הולך לחדר שלו, ואז מסתבר שזה אותו חדר.
אורית סטרוק: נתנו לנו מפתחות לאותו חדר.
איתן גינזבורג: פינדרוס מוטרד מהסיטואציה.
אורית סטרוק: שנינו מחוקים מעייפות – מחוקים זו לא מילה.
אורית סטרוק: פשוט מחוקים.
אורית סטרוק: רק להיכנס לחדר ולשים ראש, נכון?
אורית סטרוק: עכשיו הג'נטלמן הזה, כשהוא רואה שיש לנו את אותו חדר, ישר בלי להתבלבל, בלי להתווכח, בלי כלום אומר: טוב, אני ארד לקבלה לקבל חדר אחר.
אורית סטרוק: אז זה היה לפתוח בשבח האכסניה, אתה ממש ריגשת אותי.
איתן גינזבורג: לא, ועכשיו נושא חדש.
אורית סטרוק: זה לא קשור לאבל.
אורית סטרוק: בלי אבל ובלי כלום.
והגנת הסביבה): זה גם לא היה על חשבון זמן דיבור.
שלמה קרעי: אה, זה היה בחינם.
שלמה קרעי: לא כמוך, אתה דיקטטור.
אורית סטרוק: לא, אצל איתן זה לא עובד ככה.
אורית סטרוק: דרך אגב, אדוני היושב-ראש, אתה השתפרת מאוד - - -
איתן גינזבורג: אל תדאג, אדוני יושב-ראש ועדת הפנים, גם עליי אומרים שאני דיקטטור.
והגנת הסביבה): אה, אותו דבר.
שלמה קרעי: יש כמה רמות של דיקטטור.
אורית סטרוק: לא נכון, אני לא אמרתי - - -
איתן גינזבורג: לא, שלמה.
יצחק פינדרוס: לא, ווליד, ביומיים האחרונים, רצו הרבה דברים פה בכנסת שאנחנו נצטרך לבדוק אותם.
יצחק פינדרוס: הרבה הרבה דברים.
איתן גינזבורג: יש לי מה ללמוד, שלמה.
איתן גינזבורג: כן, בבקשה, אורית.
אורית סטרוק: אני אומרת ליושב-ראש ועדת הפנים, שטוב שבאת לפה, תמיד טוב ללמוד.
אורית סטרוק: אתה יכול קצת ללמוד מאיתן, הוא באמת יודע לנהל ישיבות מאוד יפה.
והגנת הסביבה): מכל מלמדיי השכלתי.
אורית סטרוק: כדאי ללמוד ממנו.
אורית סטרוק: יש הרבה מה ללמוד ממנו.
אורית סטרוק: עכשיו, לגופו של עניין, אני אסביר למה אני טוענת נושא חדש.
אורית סטרוק: תראה, אדוני היושב-ראש, תוך כדי הדיון בהצעת החוק, לא במליאה ולא כשהנוסח הופץ לנו גם באמצעות אתר הכנסת וגם באמצעות הווטסאפ והמייל, בשונה מכל הנוסח שהיה, תוך כדי הדיון, הוסיף יושב-ראש הכנסת שני שינויים.
והגנת הסביבה): יושב-ראש הוועדה.
אורית סטרוק: יושב-ראש הוועדה, סליחה.
אורית סטרוק: כבר הפכתי אותך ליושב-ראש הכנסת, תראה לאן זה מגיע.
והגנת הסביבה): אני לא ממש רוצה, אז מה זה שווה.
אורית סטרוק: אם אומרים על מנסור עבאס שהוא ראש הממשלה האמיתי, אולי אתה תהפוך להיות יושב-ראש הכנסת האמיתי, מה אנחנו יודעים.
אורית סטרוק: הכול פתוח.
אורית סטרוק: בקואליציה הזאת הכול אפשרי.
והגנת הסביבה): בקואליציה שלך אני לא יכול להיות יושב-ראש כנסת?
אורית סטרוק: בקואליציה שלי אתה לא יכול.
והגנת הסביבה): אוקיי.
אורית סטרוק: אתה רוצה שאני אסביר לך למה?
איתן גינזבורג: לא, את בזמן הדיבור שלך.
והגנת הסביבה): רשמנו בפרוטוקול.
אורית סטרוק: תרשום.
שלמה קרעי: תרשום, תרשום.
אורית סטרוק: בקואליציה שלי, רק אחרי שאתה תגנה מחבלים ותגנה פיגועים, אז תוכל להיות בתפקיד כלשהו בכלל - - -
והגנת הסביבה): אתה מגביל בזמן, אדוני היושב-ראש?
והגנת הסביבה): כמה זמן?
איתן גינזבורג: נימוק נושא חדש זה שלוש דקות בערך.
והגנת הסביבה): שלוש דקות.
והגנת הסביבה): אז היא סיימה כבר.
אורית סטרוק: לא, הוא לא סופר כמוך, הוא סופר כמו שסופרים.
איתן גינזבורג: אני בודק את השעון.
אורית סטרוק: בקיצור, מה הוא עשה?
אורית סטרוק: שני השינויים שהוא הכניס הם שני שינויים מהותיים, כי הוא קיצר את הזמן של הוועדה המחוזית מ-45 יום ל-30, ואת הזמן של שרת הפנים מ-120 יום ל-60.
אורית סטרוק: למה זה מהותי?
אורית סטרוק: לכאורה רק מספרים, מה זה משנה מספר כזה, מספר כזה.
והגנת הסביבה): אבל לא דייקת במספרים.
איתן גינזבורג: רגע, אדוני.
והגנת הסביבה): לא, היא לא דייקה.
איתן גינזבורג: לא חשוב, אבל זו הטענה שלה, ואחרי זה תתקן.
אורית סטרוק: - - - לדייק אותי?
איתן גינזבורג: לא, אין צורך.
איתן גינזבורג: את תטעני את הטענה שלך, ואחרי זה ידייקו אותך אם יש צורך.
אורית סטרוק: אני רוצה להסביר למה השינויים האלה הם שינויים מהותיים שמשנים את כל מהות החוק.
אורית סטרוק: ואגב, אני רוצה לומר, אני מודעת לזה שאת השינויים האלה הוא הכניס לא רק על דעת עצמו, אלה שינויים שהוא הגיע אליהם להסכמה עם שרת הפנים.
אורית סטרוק: זה ברור לי שהוא לא עושה את זה על דעת עצמו.
אורית סטרוק: ועדיין אני אומרת שיש פה שינויים מהותיים.
אורית סטרוק: כי מה ששרת הפנים הסכימה, היא הסכימה להכניס את עצמה ואת הוועדה לסד זמנים, והתוצאה של סד הזמנים הזה, כפי שהסביר יושב-ראש הוועדה בעצמו.
אורית סטרוק: הוא אמר לי בעצמו שהם הולכים להפציץ את הוועדה, להזרים אליה המוני המוני בקשות, ככה הוא אמר.
אורית סטרוק: אז התוצאה תהיה צוואר בקבוק.
איתן גינזבורג: אגב, אני הייתי כשהוא אמר, והוא לא אמר את זה.
איתן גינזבורג: הוא לא אמר שהם מתכוונים להפציץ ולהביא, הוא אמר שהוא מקווה שיבואו הרבה מאוד בקשות.
איתן גינזבורג: זו בדיוק מטרת החוק שלו.
אורית סטרוק: איתן, אתה אומנם עקבת אחרי הרבה דיונים, אבל במקרה הזה לא היית.
איתן גינזבורג: דווקא הייתי.
אורית סטרוק: הוא אמר - - - הרבה מאוד בקשות.
איתן גינזבורג: והייתי.
אורית סטרוק: לא משנה המילה להפציץ, לא להפציץ.
שלמה קרעי: אולי זה חזר על עצמו כמה פעמים.
שלמה קרעי: מה היית?
שלמה קרעי: היית בכל הדיונים?
שלמה קרעי: אל תצנזר.
אורית סטרוק: עזוב שנייה, הטרמינולוגיה פה היא לא חשובה.
אורית סטרוק: מה שחשוב זה המהות.
איתן גינזבורג: המהות זה התאריכים.
אורית סטרוק: לא, לא התאריכים.
איתן גינזבורג: המועדים, סליחה.
אורית סטרוק: המהות היא האם שרת הפנים מכניסה את עצמה למצב שבו היא תהיה חייבת לתת מענה בתוך סד זמנים מאוד מאוד מצומצם?
אורית סטרוק: היא לא תוכל בתוך סד הזמנים הזה לקבל תשתית מקצועית, כי הוועדה לא תספיק לדון בעומס הבקשות שיוגשו אליה.
אורית סטרוק: ואז מה שיקרה, היא תיאלץ לקבל החלטה ללא בסיס מקצועי.
אורית סטרוק: התוצאה הישירה של החלטות כאלה שנעשות ללא בסיס מקצועי תהיה שהמבקשים, ככל שהם יקבלו תשובות שליליות, הם יעתרו לבתי משפט.
אורית סטרוק: ברגע שיעתרו לבתי משפט, ושרת הפנים תגיע לבית המשפט ללא בסיס מקצועי, התוצאה תהיה שעמדתה לא תתקבל כעמדה סבירה על ידי בית המשפט ותיפול.
אורית סטרוק: ועל כן בעצם השינוי הזה הוא השינוי שבעצם יכריע את הכף שכל בקשה תתקבל, כי לא יהיה בסיס מקצועי להיתמך בו כדי לשלול את הבקשות.
אורית סטרוק: לכן זה נושא חדש, שמשנה את המהות של החוק.
איתן גינזבורג: אני מעביר את רשות הדיבור ליושב-ראש - - -
שלמה קרעי: רגע, יש גם לנו מה לטעון.
איתן גינזבורג: לא, הטענה היא שלה, לא שלך.
אורית סטרוק: קודם אני טוענת, אחר כך - - -
איתן גינזבורג: רק שנייה, אני מנהל את הדיון הפעם.
אורית סטרוק: נכון, רק הסברתי להם.
איתן גינזבורג: הדברים שאת אומרת נשמעו.
איתן גינזבורג: עכשיו ישיב יושב-ראש הוועדה.
איתן גינזבורג: אגב, לדעתי, כמי שמכיר את החוק המוצע, לא כך הם פני הדברים, כי לא מגיע שום דבר אליה בלי שזה עבר תשתית מקצועית לפני כן.
איתן גינזבורג: אבל זו הייתה הערת ביניים.
איתן גינזבורג: אני אתן ליושב-ראש הוועדה להשיב, ואז נשמע את עמדת היועץ המשפטי.
והגנת הסביבה): תודה רבה, אדוני היושב-ראש.
והגנת הסביבה): אכן אין בטענה שלה שום דבר מהותי.
והגנת הסביבה): הקצבת הזמן, גם למתכנן המחוזי וגם לוועדה המחוזית וגם לשרה פורסם בנוסח הקודם.
והגנת הסביבה): בדיון שהתנהל אתמול אני דיברתי על שינוי המועד שניתן למתכנן המחוז ל-30 יום במקום 45, ו-45 יום לוועדה המחוזית, ואילו בטעות היועצת המשפטית של מנהל התכנון העירה שזה צריך להיות ההפך.
יצחק פינדרוס: אני מסכים - - -
והגנת הסביבה): זה היה בעקבות ההערה שלך, פינדרוס.
והגנת הסביבה): היות שהיא הבינה שהיא הטעתה אותי, ואני לא רציתי להתווכח עם אנשי מקצוע, אמרתי: יכול להיות שאני באמת לא זוכר.
והגנת הסביבה): אז אמרתי: אם היא מעירה את ההערה, אז אוקיי.
והגנת הסביבה): כשהיא הבינה שהיא טעתה, אני היום הכנסתי הסתייגות, הצבעתי על הסתייגות, שאני משנה את זה בחזרה – 30 יום למתכנן המחוז, 45 יום לוועדה המחוזית.
והגנת הסביבה): לא השתנה כלום לגבי ה-60 יום שהיו מוקצבים לשרה, כי על זה נאמר בהקראה.
אורית סטרוק: 120 יום.
והגנת הסביבה): אבל תקשיבי, את לא מקשיבה עד הסוף.
והגנת הסביבה): בהקראה נאמר שזה יורד מ-120 יום - - -
אורית סטרוק: אבל ההקראה היא הנושא החדש.
איתן גינזבורג: גברתי, אנחנו הבנו את זה.
והגנת הסביבה): הקשבנו.
והגנת הסביבה): אני טוען שאין פה שום נושא מהותי, ואין גם שום נושא חדש.
והגנת הסביבה): אבל את משתמשת בכלי הזה בצורה יפה.
והגנת הסביבה): כדי להכשיל, לטרפד, לעכב, כדי להכניס מקלות.
והגנת הסביבה): ואת עושה את זה לא רע, אני מודה, את עושה את זה יפה מאוד.
והגנת הסביבה): אבל מהותית אין כלום בבקשה שלך, כל מה שעשיתי הוא לחזור להקצבת הזמנים בהתאם לסיכום מול הגורמים המקצועיים, אחרי שהגורמים המקצועיים, מנהל התכנון - - -
אורית סטרוק: אתה אמרת בעצמך - - -
והגנת הסביבה): למה את נכנסת לי לדברים?
איתן גינזבורג: מה שהוא רוצה לומר זה שהמועדים היו.
איתן גינזבורג: גם אם שונו המספרים, המועדים נשארו מועדים, זה לא משהו חדש בחוק.
והגנת הסביבה): נכון.
והגנת הסביבה): ועוד נושא.
איתן גינזבורג: משפט אחרון.
והגנת הסביבה): השינוי, אדוני היושב-ראש, הוא על דעת היועצים המשפטיים של מנהל התכנון, ובעקבות ההערה של חבר הכנסת יצחק פינדרוס.
יצחק פינדרוס: - - - אני עד היום לא יודע מה עמדתם.
איתן גינזבורג: עכשיו אני מבקש מהיועץ המשפטי לוועדת הפנים לומר את עמדתו המשפטית ביחס לטענה.
תומר רוזנר: המבחן לטענת נושא חדש אינו תלוי בשאלה אם העניין הוא עניין מהותי או לא מהותי, ולכן אני לא אתייחס לשאלה הזו.
תומר רוזנר: נושא לוחות הזמנים והמועדים, כפי שהוזכר, מופיע בהצעת החוק כפי שאושרה בקריאה ראשונה בכנסת.
תומר רוזנר: שינוי המועדים אינו מהווה על פני הדברים ובאופן מובהק נושא חדש, ולכן אין פה לדעתנו נושא חדש.
איתן גינזבורג: כן, חבר הכנסת פינדרוס, ביקשת לומר.
יצחק פינדרוס: קודם כול אני כבר יצאתי מבולבל, אני רוצה להבין בסוף, וזו בעצם הטענה – אומר היועץ המשפטי את מה שאומר, אומר יושב-ראש הוועדה מה שאומר – אני רוצה להבין בסוף: בחוק המקורי שהובא לוועדה, כמה ימים היו לוועדה המחוזית וכמה ימים היו למתכנן המחוז במקור?
והגנת הסביבה): 45, 45.
יצחק פינדרוס: בהתחלה היה 45, 45?
יצחק פינדרוס: ואתם קיצרתם את המועדים שהשרה אמורה לענות?
איתן גינזבורג: לא, 30, 45.
תומר רוזנר: לא, היה 45, 45, 120, וזה קוצר ל-30, 45 ו-60.
אורית סטרוק: וזה לא מהותי?
אורית סטרוק: מקצרים בחצי.
תומר רוזנר: המבחן איננו מהות אבל.
אורית סטרוק: ועוד אילת שקד אמרה - - -
יצחק פינדרוס: אני רוצה להבין, ממה שקוצץ בסוף - - -
איתן גינזבורג: חברת הכנסת סטרוק, עכשיו זה פינדרוס.
יצחק פינדרוס: אני רוצה להבין, בסוף יש 45 יום, וה-30 יום נשאר לשרה, וה-45 יום לוועדה המחוזית?
תומר רוזנר: לא, יש שלושה גורמים.
אוסאמה סעדי: לא, מתכנן המחוז 30 יום.
אוסאמה סעדי: השרה 60 יום.
איתן גינזבורג: מתכנן המחוז 30 יום, ועדה מחוזית 45 ימים, ולשרה 60 ימים.
והגנת הסביבה): אמרתי במפורש.
יצחק פינדרוס: אבל אני רוצה לדבר על עצם הטענה שהמועדים היו או לא היו.
יצחק פינדרוס: מאוד ברור לכולנו האירוע, ועל האירוע הזה הרי גם התנהל משא ומתן במשך שלושה שבועות בין יושב-ראש הוועדה לשרת הפנים.
שלמה קרעי: כי הוא הבטיח שהוא יתקע חוקים.
יצחק פינדרוס: כי המועדים זה לא איזשהו דבר טכני.
יצחק פינדרוס: זו לא שאלה טכנית.
יצחק פינדרוס: הרי זו שאלה מהותית, שאם נוצר צוואר בקבוק, אנחנו מכירים את לוח הזמנים שמשרדי ממשלה עונים תשובות, הייתי יחד איתי בחוק ההסדרים בדיון, וכופפת אותי בחוק ההסדרים באותו דיון בוועדת הפנים על כמה זמן צריכות להיות התשובות של משרדי הממשלה לצורך המשרד לאיכות הסביבה והמשרדים האחרים, כמה זמן הם צריכים לתת תשובה.
יצחק פינדרוס: ובעצם פטרנו אותם מתאריך, כי אמרנו שאם הם לא נותנים תשובה זה חוזר חזרה אליהם והם ברירת המחדל, ועמדו כל סיעות הקואליציה על הרגליים האחוריות.
יצחק פינדרוס: זאת אומרת, הנושא הזה של המועדים או לא מועדים הוא נושא מהותי, הוא לא איזשהו נושא טכני.
יצחק פינדרוס: המשמעות שלה היא מהותית.
יצחק פינדרוס: זה אחד.
יצחק פינדרוס: שניים, לגבי עצם העניין, הוא אמר שזה מגובה על ידי המערכת המשפטית.
יצחק פינדרוס: אני עדיין כבר שלושה ימים מחכה לחמש דקות תשובה ממשרד המשפטים על עמדתם, ועד לרגע זה נאסר עליהם על ידי יושב-ראש הוועדה להעביר לי את התשובה.
והגנת הסביבה): וואלה, יצחק, גם אתה, בסדר.
יצחק פינדרוס: - - - בכתובים.
שלמה קרעי: אני רוצה להעלות כאן תמיהה בקשר למחויבות של יושב-ראש ועדת הכנסת חבר הכנסת אורבך.
שלמה קרעי: הוא התחייב מעל לכל במה במכתב מפורש ובראיון לעיתון בסוף שבוע, שחוקים שיגיעו לוועדת הכנסת, שמי שמקדם אותם זה מישהו שקורא למתיישבים ביהודה ושומרון - - -
יצחק פינדרוס: ימינה היא לא מפלגה רלוונטית, למה אתם מדברים עליהם כל הזמן?
יצחק פינדרוס: מי זה ימינה?
אורית סטרוק: יש פה את ההחלטה שהם החליטו.
יצחק פינדרוס: כל היום מדברים על מפלגה לא רלוונטית.
שלמה קרעי: אז ניר אורבך אמר שהוא יסכל, הוא יעכב חוקים של מי שמכנה בשם "אלימות מתנחלים" ושותף להסתה, והוא אמר את זה אגב לגבי עמר בר לב ולגבי אחרים.
שלמה קרעי: ויושב כאן נציג של סיעה שבעיניו זה דבר מובן מאליו.
שלמה קרעי: הינה, יש כאן הודעת סיכום שהצביעה עליה סיעת רע"מ: הביטוי התיישבות צעירה הוא מכבסת מילים עבור התנחלות לא חוקית.
שלמה קרעי: אין הבדל בין מאחז להתנחלות.
שלמה קרעי: מפעל ההתנחלויות הוא מכשול רציני בפני הסכם שלום, הוא פשע מלחמה.
שלמה קרעי: הפתרון הרצוי הוא פינוי ההתנחלויות, סיום הכיבוש והקמת מדינה פלסטינית.
שלמה קרעי: על כל זה חתומים חברי המשותפת וחברי רע"מ.
אורית סטרוק: לא קראת את הסוף.
שלמה קרעי: מה פספסתי?
שלמה קרעי: הם קובעים כי התנחלות ומתנחלים הם בטבעם אלימות ואלימים, מטבע העובדה שהם עבירה על החוק הבין-לאומי.
שלמה קרעי: אז ניר אורבך היה צריך להיות כאן היום, ולהסכים איתנו על טענת נושא חדש, או לפחות לא להביא את זה לדיון בכלל.
איתן גינזבורג: הוא לא במשכן.
שלמה קרעי: אבל הוא הרי אישר את הדיון הזה, והוא שוב מפר ברגל גסה את הבטחותיו לציבור מעט הבוחרים שאולי עדיין נשארו לו.
שלמה קרעי: חבל.
איתן גינזבורג: חבר הכנסת אוסאמה סעדי, רצית לדבר?
אוסאמה סעדי: אני לא מסכים שיש כאן נושא חדש, למרות שיש לנו ביקורת והסתייגות, והגשנו שלוש הסתייגויות ענייניות, אבל פה העניין, אני מבין, כמו שאמר יושב-ראש הוועדה, מנצלים, מנסים, עושים את זה, כאופוזיציה הרבה פעמים עשינו את זה.
אוסאמה סעדי: אבל גם הדיון על הנושא החדש הזה, איך שאמר יושב-ראש הוועדה, באמת הייתה הטעייה, ואני אמרתי את זה, שהייתה הטעייה של היועצת המשפטית של מנהל התכנון, כי בהתחלה הוא אמר 30, 45 יום, ואז באמצע הדיון היא אמרה לו: זה 45 ו-30.
אוסאמה סעדי: ואז שינו את זה.
אוסאמה סעדי: ואז חבר הכנסת פינדרוס אמר: איך יכול להיות שהוועדה המחוזית תתכנס תוך 30 יום?
והגנת הסביבה): בעקבות ההערה שלו נפל האסימון.
איתן גינזבורג: הוא מגיע מהשטח.
אוסאמה סעדי: ואז נפל האסימון.
אוסאמה סעדי: הבעיה שלי היא לא עם סד המועדים הזה, כי אתה יודע, יש הרבה חוקים שמחייבים קציבת זמן למתן תשובות.
אוסאמה סעדי: לא משרדי ממשלה, לא בתי משפט אפילו - - -
יצחק פינדרוס: אפילו שרים פה על שאילתות לא עומדים בלוח זמנים.
אוסאמה סעדי: אפילו שרים על שאילתות עונים אחרי חודשים.
אוסאמה סעדי: יש חוק הנמקות – איך זה נקרא, תומר?
תומר רוזנר: חוק לתיקון סדרי המנהל.
אוסאמה סעדי: שמחייב כל משרד ממשלתי לתת תשובה תוך 90 יום.
תומר רוזנר: 45.
אוסאמה סעדי: 45 יום?
אורית סטרוק: אבל פה מקצרים אותך לחצי.
אוסאמה סעדי: 45 יום, הינה - - -
אורית סטרוק: אתה אומר - - - ומקצרים לחצי.
והגנת הסביבה): אנחנו נתנו יותר.
איתן גינזבורג: תודה, חבר הכנסת סעדי.
איתן גינזבורג: חבר הכנסת מעוז, בבקשה.
אבי מעוז: אני רוצה להצטרף לטענות שאכן יש פה דבר חדש, יש פה נושא חדש, ואני מדבר מהניסיון שלי כמנכ"ל משרד הפנים.
אבי מעוז: גם היועץ המשפטי של הוועדה יודה שלו יצויר שהיה לשר או לשרה לא 120 ימים אלא 240 יום, וזה היה מקוצר ל-60 יום, אז גם אתם כבר הייתם מתחילים לפקפק אולי יש פה נושא חדש.
אבי מעוז: אם אתה יכול להסביר לי למה לא אני אשמח, אבל זה אחרי שאני אסיים את דבריי.
אבי מעוז: אני אומר לך מדוע אני חושב שכן.
אבי מעוז: יש פעמים שהכמות מבטאת לא רק כמות אלא איכות, ואיכות זו היכולת להתייחס ברצינות לפניות.
אבי מעוז: ואני חושב שכשמקצרים לשר או לשרה את הזמן מ-120 יום בחצי, ומעמידים את זה על 60 יום, כשהמערכת כולה צריכה לתת את התמיכה לשרה ולקבל את העמדה המקצועית גם של הוועדה, גם של מתכנן המחוז, אני חושב שלפחות במועד הזה של קיצור לוח הזמנים של השר או השרה להגיב, יש בזה נושא חדש.
אבי מעוז: המערכת לא יכולה, השרה לא תוכל בכלל להיענות לפניות האלה תוך 60 יום.
אבי מעוז: אם אנחנו יוצאים מנקודת הנחה שכל העיסוק של השר או השרה יהיה רק בחיבור חשמל לבתים לא חוקיים, אז אולי כן.
אבי מעוז: אבל מכיוון שאנחנו יודעים שמגוון העיסוקים שלה הוא הרבה יותר גדול, אין שום סיכוי שבעולם.
אבי מעוז: ולכן אני חושב שיש פה בהחלט נושא חדש.
איתן גינזבורג: חבר הכנסת סופר, בבקשה.
אופיר סופר: אדוני היושב-ראש, אני חושב שאם אנחנו מסתכלים על התהליך שאנחנו עוברים היום, בעצם הייתה פה עמדה כביכול ימנית – למה אני אומר כביכול ימנית?
אופיר סופר: כי חוק החשמל הזה מלכתחילה הוא פרס לפורעי החוק ולהפקרות.
איתן גינזבורג: מייד אחרי זה נעבור להצבעה.
אופיר סופר: לאווירה שאנחנו מצויים בה כבר חודשים ארוכים, מאז שומר החומות, שרק הולכת ומתעצמת.
אופיר סופר: אבל לא רק אזרחי ישראל מרגישים מה שנקרא את הרמת הראש הזאת ואת הלחץ אלא גם אתם, החברים בקואליציה.
אופיר סופר: אולי זה בעיקר מתחיל אצלכם, כי גם כרגע כשאנחנו יושבים כאן הרי, מי שמוחזק פה כבן ערובה זה חוק חריש, שאם הוועדה לא תספיק לדון בזה אז גם חוק חריש אחר כך לא יוכל להתקדם.
אופיר סופר: בקיצור, תופסים אתכם קצר בנקודות הכי רגישות שיש.
אופיר סופר: שנייה, אני לא סיימתי.
איתן גינזבורג: אה, בבקשה.
והגנת הסביבה): זה נראה כאילו סיימת.
והגנת הסביבה): אתה צריך לשפר סגנון.
אופיר סופר: לא, אני מדבר אליו, אני מדבר ליושב-ראש.
איתן גינזבורג: בבקשה, בבקשה.
איתן גינזבורג: לא להפריע.
אורית סטרוק: הוא מדבר ברגש.
אופיר סופר: תוספים אתכם קצר בנקודות הכי רגישות שיש, וזה בדיוק הבריונים שיושבים לצידך, וזה בריוני אום אל-פחם, וזה הבריונים שסגרו את ואדי עארה בשומר החומות.
אופיר סופר: זו אותה בריונות שמאפשרת את חוסר המשילות, את ההפקרות.
אופיר סופר: וזה מה שאתם עושים, זה מה שאתם מקרינים פה מהמבנה הזה, ממשכן כנסת ישראל.
אופיר סופר: חיים תחת לחץ, חיים תחת בריונות.
אופיר סופר: יעמוד ראש הממשלה וינסה לקשקש ולמרוח את הבלופים שלו בצורה הכי טובה שיש.
אופיר סופר: זה מה שאתם עושים.
אופיר סופר: אתם חיים תחת לחץ, חיים תחת בריונות, ולשם את מדרדרים את מדינת ישראל.
אופיר סופר: לקרוא את המאמר של קלמן ליבסקינד בסוף שבוע הזה, ולראות את השחיקה שאתם מייצרים במושגים הציוניים, במושגים הפשוטים, בדברים שכולנו, שחבריך יועז הנדל וצביקה האוזר שלחו אותנו למערכת בחירות אחרי מערכת בחירות בגלל שהאמינו במשהו, אז לשם אנחנו מגיעים.
אופיר סופר: עכשיו, אני רואה את זה ואני חווה את זה יום-יום.
אופיר סופר: אני אספר לך: במוצאי שבת נכנסתי להום סנטר.
אופיר סופר: למה משפט אחרון?
אופיר סופר: אני רוצה לתאר לך את האווירה.
איתן גינזבורג: כי עברו שלוש דקות.
יצחק פינדרוס: בוא נחזור לפרשת השבוע - - -
איתן גינזבורג: אדוני, עברו שלוש דקות.
איתן גינזבורג: אז הקצבתי לכולם שלוש דקות.
אופיר סופר: אז הינה, אני רק אסיים את הסיפור הזה כי זה חשוב.
אופיר סופר: אני נכנס להום סנטר, נתקל בי בחור בכתף שמאל, כתף שמאל עם כתף שמאל שלו.
אופיר סופר: דבר ראשון הוא מתנפל – אני דבר ראשון אומר סליחה.
אופיר סופר: ודבר ראשון הוא מתנפל, פותח את הפה ומלא קללות.
אופיר סופר: עכשיו, מותר לציין מאיפה הוא היה ומה הוא היה ולמה הוא אמר את זה, ומה האווירה שאנחנו משדרים בדיוק ברחוב.
אופיר סופר: זה הסגנון, זה המסר שעובר יום-יום לאזרחי ישראל.
אוסאמה סעדי: מה זה הסגנון הזה?
אוסאמה סעדי: מה זה הדיבור הזה?
והגנת הסביבה): הדברים שלו לא ראויים לתגובה ולא שווים תגובה, והוא - - - יותר מדי, אז אל תענה לו.
איתן גינזבורג: לא, חברי הכנסת.
אוסאמה סעדי: - - - אתה מטיל על אוכלוסייה שלמה?
והגנת הסביבה): גועל נפש, גזען.
איתן גינזבורג: חברי הכנסת, לא צריך להגיב על כל דבר.
איתן גינזבורג: מי נגד טענת נושא חדש?
איתן גינזבורג: הנושא לא הוכר נושא חדש.
איתן גינזבורג: רוויזיה בעוד חצי שעה.
איתן גינזבורג: חברי הכנסת, אני מחדש את ועדת הכנסת.
איתן גינזבורג: אנחנו דנים ברוויזיה.
איתן גינזבורג: לצערי, מי שהגיש את הרוויזיה לא נמצא ועל כן הרוויזיה נופלת.
איתן גינזבורג: אנחנו מודים לכולם על ההשתתפות.
להצעה אחת: << נושא >> 1.